அண்டவாசல் ஆயிரம் ப்ரசண்டவாசல் ஆயிரம்  ஆறிரண்டு நூறுகோடியான வாசல் ஆயிரம்  இந்த வாசல் ஏழை வாசல் ஏகபோகமான வாசல்  எம்பிரான் இருக்கும் வாசல் யாவர்காண வல்லரே (17)   இவ்வுலகத்திற்கும் பிற உலகங்களுக்கும் ஆயிரமாயிரம் வழிகள் வாசல்களாக அமைந்திருக்கின்றது. எண் சாண் உடம்பு எண்ணாயிரம் கோடி உயிர்களிலும் கோடிக்கணக்கான வாசல்கள் கொண்டு இப்பூமியில் இலங்கி வருகின்றது. இதிலே இறைவன் பத்தாவது வாசலிலிருந்து உலாவுகின்றான். இந்த வாசல் ஏழை வாசலாகவும், ஏகமாகி நின்று இறை இன்பம் கிட்டும் வாசலாகவும் எளிமையாக எல்லோரிடமும் மறைவாக இருக்கின்றது. இந்த பத்தாவது வாசலை அறிந்து யோகா ஞானத்தால் அவ்வாசலின் பூட்டைத் திறந்து எம்பிரானாகிய ஈசன் இருக்கும் வாசலை யாவர் காணவல்லவர்கள். சாமநாலு வேதமும் சகல சாத்திரங்களும்  சேமமாக ஓதிலும் சிவனை நீர் அறிகிலீர்  காம நோயை விட்டு நீர் கருத்துளே உணர்ந்தபின் 